S-173/2016

Mál þetta, sem var dómtekið 18. þessa mánaðar, var höfðað með ákæru lögreglustjórans á höfuðborgarsvæðinu, útgefinni 26. síðasta mánaðar, á hendur J-kk-þgf S-kk-þgf J-kk-þgf, kt. 000000-0000, Gnípuheiði 9 í Kópavogi, „fyrir eftirtalin umferðar- og fíkniefnalagabrot, með því að hafa:

1. Þriðjudaginn 28. júlí 2015, við [...] í Reykjavík, haft í vörslum sínum 7,64 g af maríhúana, sem ákærði framvísaði við afskipti lögreglu og lögreglumenn fundu við leit í bifreiðinni BO-490.

[...]

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

2. Laugardaginn 8. ágúst 2015, í íbúð 401 að [...] í Reykjavík, haft í vörslum sínum 201,89 g af maríhúana, 2,73 g af tóbaksblönduðu kannabisefni og 6,50 g af MDMA, sem lögreglumenn fundu við leit í íbúðinni.

[...]

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

3. Sunnudaginn 23. ágúst 2015, við Hlíðarhjalla í Kópavogi, til móts við Bakkahjalla, átt 8,23 g af amfetamíni, sem lögreglumenn fundu við leit í bifreiðinni BO-490.

[...]

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4. Föstudaginn 28. ágúst 2015 ekið bifreiðinni [...] óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 2,2 ng/ml) um Hálsabraut í Reykjavík, við Bæjarháls, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum.

5. Sunnudaginn 20. desember 2015 ekið bifreiðinni [...] án þess að hafa ökuskírteini meðferðis og óhæfur til að stjórna henni örugglega vegna áhrifa ávana- og fíkniefna (í blóði mældist kókaín 220 ng/ml og tetrahýdrókannabínól 3,3 ng/ml) um Vesturberg í Reykjavík, við hús nr. 130, þar sem lögregla stöðvaði aksturinn.

[...]

Telst brot þetta varða við 1., sbr. 2. mgr. 45. gr. a. og 1. mgr. 48. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

6. Föstudaginn 1. janúar 2016 ekið bifreiðinni [...] undir áhrifum áfengis og óhæfur til að stjórna henni örugglega vegna áhrifa ávana- og fíkniefna (í blóði mældist vínandamagn 0,75 ‰, kókaín 135 ng/ml og tetrahýdrókannabínól 1,8 ng/ml) um Arahóla í Reykjavík, við hús nr. 2, þar sem lögregla hafði afskipti af ákærða.

[...]

Telst brot þetta varða við 1., sbr. 2. mgr. 45. gr. og 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987 með áorðnum breytingum.

7. Mánudaginn 18. janúar 2016, í bílskúr við [...] í Reykjavík, haft í vörslum sínum 0,95 g af amfetamíni og 0,96 g af maríhúana, sem lögreglumenn fundu við leit í bílskúrnum og við öryggisleit á ákærða.

[...]

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

8. Sunnudaginn 28. febrúar 2016, á veitingastaðnum Subway í Bankastræti í Reykjavík, haft í vörslum sínum 6,29 g af amfetamíni og 13,76 g af maríhúana, sem lögreglumenn funduð við öryggisleit á ákærða og í tösku sem ákærði hafði meðferðis.

[...]

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Krafist er upptöku á 224,25 g af maríhúana, 15,47 g af amfetamíni, 2,73 g af tóbaksblönduðu kannabisefni og 6,50 g af MDMA, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Um málsatvik er skírskotað til framangreindrar ákæru.

Ákærði sótti ekki þing og boðaði ekki forföll, en í fyrirkalli sem gefið var út 4. þessa mánaðar og var birt [...] ásamt ákæru málsins á skráðu lögheimili ákærða 13. þessa mánaðar, var meðal annars tekið fram að sækti ákærði ekki þing, mætti hann búast við að dómur yrði lagður á málið að honum fjarstöddum, sbr. 1. mgr. 161. gr. laga um meðferð sakamála nr. 88/2008.

Dómurinn telur þannig sannað, með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og eru brotin réttilega heimfærð til refsiákvæða í ákærunni. Ákærði hefur því unnið sér til refsingar.

Ákærði er fæddur í [...] 1996 og hefur samkvæmt því sem greinir á framlögðu sakavottorði í einu tilviki gerst brotlegur við refsilöggjöf. Með sátt hjá lögreglustjóra 27. febrúar 2013 samþykkti hann greiðslu sektar og tímabundna sviptingu ökuréttar fyrir akstur undir áhrifum áfengis og án þess að hafa öðlast ökuréttindi. Þau brot framdi hann áður en hann varð fullra átján ára og með vísan til dómvenju, verður refsing hans fyrir þau brot hans nú að aka undir áhrifum áfengis og ávana- og fíkniefna, því ákveðin líkt og um fyrstu brot hans af því tagi sé að ræða. Samkvæmt framangreindu og með hliðsjón af 77. gr. almennra hegningarlaga nr. 19/1940, þykir refsing hans hæfilega ákveðin fangelsi í 45 daga, en rétt þykir að fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. þeirra laga. Með vísan til 4. mgr. 77. gr. sömu laga, skal ákærði jafnframt greiða 495.000 krónur í sekt til ríkissjóðs, innan fjögurra vikna frá birtingu þessa dóms, en sæta ella fangelsi í 28 daga.

Í ljósi þess að ákærði var ekki fullra átján ára er hann framdi framangreind fyrri brot sín gegn umferðarlögum, fer í ljósi áskilnaðar niðurlags 1. mgr. 71. gr. almennra hegningarlaga, um ökuréttarsviptingu hans eftir ákvæði 4. mgr. 102. gr. umferðarlaga. Með vísan til þessa er ökuréttarsvipting hans ákveðin tvö ár frá birtingu dóms þessa að telja.

Á grundvelli 6. mgr. 5. gr. laga um ávana- og fíkniefni nr. 65/1974 skal ákærði sæta upptöku á þeim fíkniefnum sem hald var lagt á, eins og greinir í dómsorði.

Samkvæmt 1. mgr. 218. gr. laga nr. 88/2008 verður ákærði dæmdur til að greiða sakarkostnað málsins, samkvæmt framlögðu yfirliti um slíkan kostnað og með stoð í öðrum gögnum málsins, svo sem nánar greinir í dómsorði.

H-kk-nf Þ-kk-nf, aðstoðarmaður dómara, dæmir mál þetta.

D ó m s o r ð:

Ákærði, J-kk-nf S-kk-nf J-kk-nf, sæti fangelsi í 45 daga, en fresta skal fullnustu refsingar og skal hún niður falla að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði skal jafnframt greiða 495.000 krónur í sekt til ríkissjóðs, innan fjögurra vikna frá birtingu dóms þessa, en sæta ella fangelsi í 28 daga.

Ákærði er sviptur ökurétti í tvö ár frá birtingu þessa dóms að telja.

Ákærði sæti upptöku á 224,25 g af maríhúana, 15,47 g af amfetamíni, 2,73 g af tóbaksblönduðu kannabisefni og 6,50 g af MDMA, sem hald var lagt á.

Ákærði greiði 426.061 krónu í sakarkostnað.

H-kk-nf Þ-kk-nf